昌甫題西洛遺民詩卷并所書杜句
作者：韓淲
朝代：宋

paragraphs: 東里感興西洛詩，其年憂國初南來。
後人玩之可忘疲，甚矣世變非吾衰。
長言短句筆墨古，顛倒妙處誰能窺。
雨凉梅熟樽酒地，舊人家藏欣見之。
其間亦錄杜陵老，牋闊軸大何爾爲。
要知真識未易見，我乃徵逐於茲時。
瀟湘莫結遺民悲，信誠空歎晏叟癡。